google/wiki40b huggingface dataset:
Supermarine S.6

Konstruksjon og utvikling

Som følge av suksessen med Supermarine S.5 i Schneider-løpet i 1927 konstruerte R.J. Mitchell en etterfølger kalt Supermarine S.6. Han forbedret konstruksjonen av den tidligere S.5. Mitchell brukte nå utelukkende metall til byggingen. Selv om utformingen var klar, skulle den nye konstruksjonen utstyres med en ny motor, den tidligere på 875 hk (640 kW) Napier Lion VIIB motor ble forkastet. Flyet skulle utstyres med en nyutviklet 1 900 hk (1 417 kW) Rolls-Royce R motor. Da det var
problemer med kjølingen av en så kraftig motor ble det bygget inn radiatorer i pongtongene så vel som i vingene..
To fly (serie nr. N247 og N248) ble bygget ved Woolston og skulle opereres av RAF High Speed Flight. De ble levert i
august 1929.

Operativ historie

De to S.6 racere deltok i Schneider løpet i 1929 som ble arrangert i Calshot, England. N247 ble føyet av Flying Officer H.R.D. Waghorn og oppnådde ennfart på 328,63 mph (528,88 km/t). N248 ble diskvalifisert da flyveren tok feil og svingte på innsiden av en markør. men ikke mindre, den satte verdensrekord over en strekning på 100 km i løpet.
Den britiske regjeringen trakk pengestøtten til neste Schneider løp i 1931, med takket være pengeinnsamling såvel som private donasjoner kunne britene delta, selv om de nå fikk bare ni måneder på å forberede seg. Alt ble gjort for å modifisere S.6. Den fikk en kraftigere 2,350 hk versjon av Rolls-Royce R motor og to fly ble bygget ved Supermarine som S.6B. De to eksisterende S.6 fikk betegnelsen S.6A med nye pongtonger med ekstra kjølraiatorer monteres i pongtonene og statisk-balanserte hør-og balanser. Alle fire S.6 ble bragt opp til samme standard og ni Rolls-Royce R motorer ble bygget (for reserve).
Inntil 1960-tallet var S.6A N248 utstilt feilaktig som S.6B S1596 i en bygning ved Southampton Royal Pier. Den ble restaurert i 1983 og malt i fargene fra 1931, og står i dag i Solent Sky museum, i Southampton.
NM i svømming innendørs 1976

NM i svømming innendørs 1976 ble arrangert i Bergen 2.-4. april 1976.
Batuan (Masbate)

Batuan er en femteklasses kommune i provinsen Masbate på Filippinene. Ifølge folketellingen i 2000 var kommunens befolkning på 12 038 personer fordelt på 2 529 husstander
Jules Dumont d'Urville

d’Urvilles tidlige liv

Dumont d’Urville begynte som syttenåring i den franske marinen og avsluttet sin offisersutdannelse med utmerkte karakterer. Dessuten var han interessert i botanikk og han behersket syv fremmede språk flytende.
I 1820 kjøpte han under en kartografisk ekspedisjon til Egeerhavet statuen Venus fra Milo for Frankrike. Mellom 1822 og 1824 var Dumont d’Urville deltager i en botanisk og hydrografisk ekspedisjon til Sørhavet.

Ekspedisjonen til Stillehavet

I 1825 begynte en ny ekspedisjon til Stillehavets søndre deler med fartøyet «Astrolabe», og Dumont d’Urville ble dens leder. Den første oppgaven var å lete etter ekspedisjonen med geografen Jean-François de La Pérouse som 1788 forsvant i området. I 1828 ble det funnet et vrak som trolig tilhørte La Pérouses ekspedisjon. I løpet av reisen ble det innsamlet over 1 600 planteeksemplar og omkring 900 mineralprøver. Videre kartla man Sørøya i New Zealand og man besøkte Fijiøyene, Ny-Caledonia, Ny-Guinea, Tasmania, Karolinene og Celebes. Dessuten ble flere språk som ble talt på de oppsøkte øyene dokumentert. I 1829 var ekspedisjonen tilbake i Frankrike.
Med på ekspedisjonen var blant andre biologene Joseph Paul Gaimard og Jean René Constant Quoy.

Ekspedisjonen til Sydpolen

I 1837 seilte Dumont d’Urville med fartøyene «Astrolabe» og «Zèlée» mot Sydpolen, men fartøyene satte seg tidlig fast i isen og det kostet store anstrengelser for å få båtene løs. Senere ble halve mannskapet syke av skjørbuk, da de var tilbake i Chile forlot mange ekspedisjonen uten tillatelse. Året derpå tilbrakte Dumont d’Urville i varmere områder omkring Salomonøyene og Ny-Guinea.
I 1839 påbegynte han et andre forsøk på å nå Antarktis og oppdaget en landmasse på det antarktiske kontinent som fikk navnet Terre Adélie.

Dumont d’Urvilles senere liv

Etter hjemreisen ble Dumont d’Urville forfremmet til kontreadmiral, og alle gjenværende deltagere fikk 150 000 gullfranc.
Dumont d’Urville døde 1842 sammen med sin hustru og sin sønn i en togulykke nær Versailles.
I 1911 navngav man Dumont d’Urvillehavet til hans minne.
Toini & the Tomcats

Toini & the Tomcats er et norsk rockabilly-band.
Bandet ble startet i 1991, og siden den gang har de sluppet seks CD-er med eget repertoar. De har turnert Norge, Sverige, Danmark, Finland, Holland, England og USA.
Digitalt speilreflekskamera med fullstørrelsesensor

Et digitalt speilreflekskamera med fullstørrelsesensor er et digitalt speilreflekskamera (DSLR) som har bildesensor med den samme størrelsen som en 35 mm (36x24 mm) filmramme. Dette er i motsetning til kameraer med mindre sensorer, typisk en størrelse tilsvarende APS-C-størrelse film, mye mindre enn en full 35 mm ramme. Per. 2010 har de fleste, profesjonelle, digitale speilreflekskamera fullstørrelse sensorer, mens mellomskiktet og begynnerkameraene fortsatt benytter en redusert sensorstørrelse da disse er billigere og enklere å produsere.
Allorhopaliella

Utseende

En nokså liten (ca. 7 millimeter), avlang, brungul trebukk. Antennene er tynne og litt lengre enn kroppen. Pronotum er avrundet sekskantet, med en svart midtstripe som er utvidet i midten. Dekkvingene er jevnbrede, kraftig punkterte med mørke punktgroper. Beina er mørkbrune, tynne bortsett fra lårene, som er klubbeformede.

Utbredelse

Arten er kjent fra Bolivia.
Fransk konjunktiv

Fransk konjunktiv omhandler forekomsten av moduset konjunktiv (fr. subjonctif) i det franske språket.

Bruk

Konjunktiv brukes i all hovedsak i leddsetninger og i optativiske setninger.

Optativiske setninger

Moduset optativ var før et eget modus som uttrykte ønsker, men har smeltet sammen med konjunktiv og har derfor de samme formene. 

Disse setningene innledes ofte med «que» («at») på fransk. På norsk kan man ofte bruke enten «måtte» om det er et ønske, eller skrive om til en ordre.
Qu'il vienne! - Ønske: Måtte han komme!  (Ordre: La ham komme!)
Que personne ne sorte! - La ingen gå ut!
Qu'on me laisse en paix! - La meg være i fred!
Det finnes dog også hovedsetninger som ikke starter på «que». Dette gjelder i all hovedsak faste uttrykk. I eksemplene nedenfor ser man at også norsk i noen grad bruker konjunktiv her.
Vive le roi!  - Leve kongen!
Dieu soit loué! - Gud skje lov!
Soit! - La gå! / Ja vel!
Puissiez-vous réussir! - Måtte dere lykkes!
I indikativ ville dette ha vært «le roi vit» («kongen lever») og «dieu est loué» («gud er lovet»). «Soit» er 3. person konjunktiv av verbet «être» («å være»), og når «soit» brukes alene, får den betydningen «la gå!». Den siste setningen ville i indikativ ha vært «Vous pouvez réussir» («dere kan lykkes»).
Museum Het Leids Wevershuis

Museum

Museet er bygningen og dens interiør. Det er en liten samling av moderne håndvevde tekstiler. Museet har en weaver tilgjengelig de fleste dager for å demonstrere håndverket på en stor vevstol. Produkter som lages under demonstrasjoner er for salg.
Museet ligger i kort gangavstand fra den gamle Draper's Gilde, en del av Museum De Lakenhal (nederlandsk for Cloth Hall) i dag.

Historien til bygningen

Museet ligger i et gammelt arbeiderstrøk, og ble nesten offer for en stor plan for å modernisere byen i 1960-årene. Men huset fikk aldri  denrijksmonument status som det kanskje burde hatt.
På 1970-tallet fikk huset oppmerksomhet fra en gruppe lokalhistorikere og de dannet Het Kleine Leidse Woonhuis i 1976 for å ta vare på små gamle bygninger i Leiden som dette. Bygningen ble konsolidert (ikke renoverte) som et hus i en nakke-gavlen stil rundt 1900. Det meste intakt interiør reflekterer boformer for arbeidere i begynnelsen av det 20. århundre i Leiden.
Denn opprinnelige kjelleren finnes under huset og deler av interiøret kan dateres tilbake til det 17. århundre.
I dag er det en del av en gruppe små hus i et nabolag der det meste er av sement og moderne tegl-konstruksjoner fra 1960-og 1970-tallet.
En inskripsjon i den smale gangen i huset forteller om folk som eies eller er leid huset, og deres yrker. De fleste beboerne har jobbet i tekstilindustrien.
Miyi

Miyi (kinesisk: 米易县; pinyin: Mǐyì Xiàn) er et fylke i provinsen Sichuan i Folkerepublikken Kina. Det ligger i byprefekturet Panzhihua.
Befolkningen var på 194 200 innbyggere i 1999.

Jernbane

Chengdu-Kunming-jernbanen løper gjennom området.
Byggtorget

Byggtorget AS er en norsk byggvarekjede som ble etablert i mars 1997 av 16 byggevareforretninger fra Mo i Rana og nordover. Kjeden har pr mars 2015 over 97 medlemsbedrifter fra Mandal og nordover som er knyttet til kjeden.
Alle aksjonærene har lager og butikk med utsalg av trelast, byggevarer og verktøy. Flere selger også hus og hytter og har egen entreprenøravdeling.
Byggtorget eies av Mestergruppen.
Lü Bu

Lü Bu (tradisjonell kinesisk: 呂布, forenklet kinesisk: 吕布, pinyin: Lǚ Bù, født 156 i Wuyuan i det som i dag er Indre Mongolia i Kina, død 7. februar 199) var en militær general og krigsherre under Han-dynastiet og De tre kongedømmers tid i det gamle Kina. Lu Bu var ifølge Beretningen om de tre kongedømmer en mester i ridning, bueskyting og armert kampstil, og ble derfor også kjent som «flyvende general»  Hans bilde som en pen og mektig kriger utstyrt med en Ji (en slags hellebard) på toppen av sin hest Røde Hare var senere popularisert av den 14. århundres historiske novellen Beretningen om de tre kongedømmer. 
Foruten å være uovertruffen på slagmarken var Lu Bu også kjent for å ha myrdet to separate mestere (begge adoptivfedrene hans). Han var vel kanskje mest kjent for sitt amorøse forhold til den oppdiktede Diao Chan som førte til hans mord på sin adoptivfar Dong Zhuo, den tyranniske krigsherren som holdt keiser Xian i sin makt. På grunn av sin legendariske ferdighet ble det ofte frarådet om å forfølge ham på slagmarken.
Lu Bu ble til slutt beseiret og tatt til fange av Cao Cao ved Xiapi.
Lu Bu ble kvalt til døde som var et tegn på feighet.

Dynasty Warriors & Total War

Lu Bu er en spillbar figur i Dynasty Warriors serien av Koei, hvor hans valgte våpen er en kinesisk hellebard. Lu Bu er også i strategi-spillet Total War: Three Kingdoms der han kan bli brukt som general.
Fra arilds tid

Fra arilds tid er et uttrykk som betyr «for svært lenge siden». 
Begrepet har omtrent samme betydning som fra uminnelige tider. Uttrykket har ingen sammenheng med mannsnavnet Arild, men er sammensatt av de norrøne ordene ár, «tidlig», og alda, genitiv flertall av ǫld, «tid». På norrønt lød uttrykket «ár alda», på gammeldansk «arelde».  Norske dialekter har brukt uttrykket «frå arals tid», med ordet tid som et tautologisk (unødvendig) tillegg. 
Uttrykket har vært utsatt for mange omtydninger, folk har knyttet uttrykket ikke bare til navnet Arild, men også navn som Orre, Ariel eller Aron.  En delvis riktig modernisering av uttrykket er «fra urolds tid».
Ulvestøtta ved Kastebakken

Heftet Ringerike

Heftet Ringerike er et lokalhistorisk tidsskrift som kommer ut på Ringerike i tiden før Jul hvert år, og det har det stort sett gjort siden 1922. Heftet har omtalt sagnet før, blant annet i 1936/1937 og i 2002 (hefte nr. 74, side 44). Der står det følgende å lese om sagnet: «Når vi vet at konfirmasjonen ble innført i Norge i 1736 og at kirkebøkene i Hole er intakte fra 1716, er det merkelig at ingen har funnet noen omtale av noen som er drept av ulv. Prestene i Hole har i likhet med andre prester, hatt som vane å skrive ned merknader om spesielle dødsårsaker, dersom folk var druknet, frosset i hjel eller lignende.» Det er altså god grunn til å betvile hendelsen. Samtidig påpeker skribenten, at det finnes flere versjoner av sagnet. Den ene omhandler to unggutter på vei hjem en sprengkald julekveld, der den ene skal har blitt offer for ulvene.

Plassering

Minnesteinen står ved Kastebakken på Røyse, i veikanten langs Røyseveien, mellom Svensrudmoen og Kjelleberget, like ovenfor Sælabonn i Tyrifjorden.
Sara Christie

Liv og virke

Hun vokste opp i Trondhjem som datter av politimester og senere byskriver Edvard Christie og hustru Anne Sophie Knagenhjelm. Farfaren var Edvard Christie, sogneprest i Slidre i Valdres og i Nes på Romerike, og morfaren var Niels Joachim Knagenhjelm III, løytnant, godseier på Kaupanger setegård og ordfører i Sogndal.
Hun gikk i en pikeklasse ved Trondhjems borgerlige realskole. Hun tok lærerinneeksamen for folkeskolen i 1879, og foretok de følgende årene en rekke studiereiser i europeiske land, hvor hun studerte språk, litteratur, tegneundervisning og undervisningsmetoder. Fra 1879 var hun lærerinne ved Thora Storms pikeskole i Trondhjem, og overtok i 1894 skolen, som fikk navnet Frk. Christies skole og flyttet til Kjøpmannsgata 24 (Lorckgården), som hun kjøpte av H.F. Klingenberg. I 1897 fikk den tiårige pikeskolen også rett til å avholde middelskoleeksamen. Christie avsluttet skoledriften i 1917.
Hun var medlem av Trondhjem bystyre 1908–1919, fra 1911 som medlem av formannskapet. Christie var vararepresentant for Sem Sæland og Alfred Getz fra Bakklandet krets i Trondhjem og Levanger kjøpsteder i periodene 1916–1918 og 1919–1921, deretter 1. vararepresentant fra Trondhjem og Levanger kjøpsteder 1922–1924. Christie møtte første gang for Sæland i 1917, som den andre kvinnen på Stortinget etter Anna Rogstad. Senere møtte hun flere ganger for Getz i Stortingets universitets- og fagskolekomité. Hun møtte fast for statsråd Odd Klingenberg 1923–1924, og satt i Stortingets kirke- og skolekomité. Christie var medlem av Høyres sentralstyre 1913–1927 og ledet etableringen av Høyrekvinners Landsforbund, hvor hun var den første formannen 1925–1927, selv om hun ikke ønsket en særskilt kvinneorganisasjon.
Grillpølse

Historikk

I Norge ble grillpølser en del av pølsesortimentet fra 1960-tallet. Grillpølsene var fra først av et supplement til tilbudet fra pølsekiosker som tidligere bare hadde wienerpølser. 
Grillpølsene hadde helt regelmessig størrelse og form, noe større diameter enn wienerpølser, og var tilpasset oppvarming på motoriserte, roterende grillapparater. Etter hvert som grilling fikk større utbredelse som en sommerlig, utendørs mannfolksport, kom produktet også inn i dagligvarehandelen. Pølsene serveres gjerne sammen med pølsebrød, lompe, sennep, ketchup, løk, bostonagurk, rekesalat og annet typisk følge til pølser.
Fawley oljekraftverk

Fawley oljekraftverk er et varmekraftverk i Hampshire i Storbritannia. Det har en installert produksjonskapasitet på 2 000 MW, fordelt på 4 x 500 MW, med dampturbiner og kogenerasjon. Brenselkilden er fyringsolje og tungolje. Anlegget ble utbygd omkring årene 1966–1971. Operatør er selskapet RWE UK.
De totale CO2-utslippene i 2008 var 677 358 tonn, litt over 2007-nivået og betydelig over kvotemålet.
Christian Prokop

Trener

Prokop startet sin trenerkarrière som 25-åring etter at en kneskade satte en stopper for spillerkarrièren.
Etter først å ha ledet Leipzig til Bundesligaen foran 2015/16-sesongen, ble han for det første året på øverste nivå tildelt prisen for «sesongens trener».
I februar 2017 ble Prokop ansatt som landslagsjef for det det tyske herrelandslaget etter islendingen Dagur Sigurðsson. Han ledet laget til Håndball-EM 2018 ved å vinne de fire gjenværende kvalifiseringskampene, blant annet to kamper mot VM-bronsemedaljør Slovenia.
Trillian (programvare)

E-post og web

Programmet har også støtte for e-post og web-nyheter. Oppdateringer fra Facebook og Twitter vises i en kategori kalt «My Web», og e-post vises i en kategori kalt «My Mail». E-postmeldinger fargekodes med hvit for IMAP-, beige for POP- og rød for Yahoo!-post (samme farge som Yahoo! Messenger).
Storebru

Storebru er en platebru på 27 meter som går over Storelva på riksvei 5 i Flora kommune i Sogn og Fjordane. Den ble åpnet i 2005 og erstattet da en annen bro.
Kondensasjon

Kondensasjon av vann i naturen

Vanndamp fra lufta som kondenserer naturlig til vann på kalde flater blir kalt dugg. Vanndamp vil bare kondensere på en flate hvis flaten har lavere temperatur enn vanndampen eller når vanndampen er i likevekt i lufta (når lufta er mettet med fukt). Når vanndamp kondenserer på en flate, varmer den opp flaten den kondenserer på. Vannmolekylene bringer varme til flaten, og fører til at temperaturen i den omliggende atmosfæren faller litt. I atmosfæren er det kondensasjonsprosesser av vanndamp som produserer skyer. Duggpunktet til en luftpakke er temperaturen som luftpakken må avkjøles til for at lufta skal kunne kondenseres.
Det oppstår også kondensasjon av vanndamp på en overflate når temperaturen på overflaten er like stor eller mindre enn doggpunkttemperaturen. Deposisjon er en form for kondensasjon, som rim og snø er eksempler på. Deposisjon er når vanndamp går direkte til is, uten å være innom væskefasen.
Corniche

Corniche er et opprinnelig fransk ord for en vei som løper langsmed en klippe eller fjellside, der grunnen stigger på den ene siden av veien og faller unna på den andre. Men begrepet benyttes også om veier som løper langs et hav eller et vassdrag. Etter denne beskrivelsen er Norge full av slike veier – men ordet er (med få unntak) ikke i bruk utenom den frankofone sfære og Det nære østen.
Ordet kommer fra det franske route à corniche eller route en corniche. Også på engelsk er corniche og med lignende uttale.
Richard Scholz

Familie

Han var sønn av teaterdirektøren, kapellmesteren, dirigenten og komponisten Bernhard Scholz og Marie Luise Seyler.
Han giftet seg med norske Agnes Charlotte Gude, som var datter av kunstnerkollegaen Hans Gude. Scholz hadde i lang tid delt husvære med Agnes' bror Nils Gude i Berlin. Sammen fikk ekteparet datteren Betsy Louise Gude Scholz Agnus (1887–1979), som også ble billedkunstner.

Kunstnerisk virke

Fra 1877 til 1880 studerte han ved Kunsthochschule Karlsruhe der han hadde Ernst Hildebrand som lærer. Hans kunstneriske stil var påvirket av uttrykket til maleren Karl Gussow, som han ble kjent med da han i 1880 fulgte sin lærer Ernst Hildebrand til Kunstakademie Berlin.
I 1894 flyttet han til Dresden, i 1898 til München, i 1909 til Gaschurn i delstaten Vorarlberg) og så tilbake til München som professor og kunstmaler.
I tillegg til å virke som kunstmaler illustrerte han en serie barnebøker, der nummer 5 i rekken bar tittelen Hänsel und Gretel (Hans og Grete). for forlaget Josef Scholz i Mainz. Dette forlaget var stiftet av Richard Scholz' farfar.
På den årlige utstillingen i utstillingsbygget Glaspalast i München stilte han i 1890 ut verkene Treiber auf der Spur og Damen-Bildnis, og i 1898 stilte han samme sted ut de tre verkene Mittagsonne auf der Malser Heide, Spätnachmittag (Nähe des Haidersees) og Partie aus Trafoi.
NM i hopp uten tilløp 1951

NM i hopp uten tilløp 1951 var en del av NM i friidrett 1951.
Mesterskapet ble arrangert i Sandefjord 25. februar. Arrangør var Sandefjord TIF.
Gary Breen

Klubbkarriere

Breen begynte sin profesjonelle karriere hos Charlton Athletic i 1990, men klarte ikke å få kamper på førstelaget. I 1991 dro han videre til Maidstone United, for han fikk sin første seriekamp som 17-åring og 19 kamper totalt. Etter dette dro han til Gillingham, hvor han etablerte seg som fast førstelagsspiller. I 1994 dro han til Peterborough United for 70 000 pund, hvor han spilte en hel sesong, og gjennom sine prestasjoner skaffet seg oppmerksomhet fra større klubber. 
I februar 1996 ble Breen hentet til Birmingham City for 250 000, hvor han spilte over 40 kamper og skåret to mål. Kun 12 måneder etter at han signerte for Birmingham ble han hentet av Premier League-klubben Coventry City for 2,5 millioner pund. Hos Coventry fikk han over 140 seriekamper over fem år, før han i 2002 gikk på en fri overgang til West Ham United. Her spilte han 14 kamper på én sesong, og var med på å rykke ned med klubben på slutten av 2002/2003-sesongen. 
Etter West Ham United signerte han under for Sunderland, hvor han som klubbens kaptein spilte over 100 seriekamper på tre sesonger, før han forlot Sunderland etter at de rykket ned fra Premier League på slutten av 2005/2006-sesongen. Deretter dro han til Wolverhampton, hvor han spilte 59 kamper på to sesonger. Han avsluttet sin karriere hos Barnet fra desember 2008, hvor han også påtok seg rollen som spillende trener og senere som spillende assistenttrener. Han forlot for øvrig klubben i juni 2010.

Internasjonal karriere

Breen fikk sin debut for Irland i en vennskapskamp mot Kroatia i juni 1996. Han ble tatt ut i troppen til VM i fotball 2002 av landslagstrener Mick McCarthy, hvor han spilte samtlige av Irlands kamper og blant annet scorte i Irlands gruppekamp mot Saudi-Arabia. Breen ga seg som landslagsspiller i august 2006, og endte ved det opp med 63 landskamper og syv mål.
Baohe

Baohe (kinesisk: 包河区; pinyin: Bāohé Qū) er et bydistrikt i provinsen Anhui i Folkerepublikken Kina. Det ligger i byprefekturet Hefei.
Det har et areal på 306,95 km² og teller 470 000 innbyggere.
Solontsjak

Solontsjak er en jordtype med høy konsentrasjon av løselig salt. Fargen er matt eller grå, og er uten struktur. Den fins i tørre, halvvåte og dårlig drenerte områder. Ordet kommer av russisk cолончак.
Yoichi Kajiyama

Karriere

Yoichi Kajiyama startet sin profesjonelle karriere i Vissel Kobe.
Kretsløpsteknologi

Kretsløpsteknologi beskriver prosesser, teknikker og infrastruktur hvor målet er å nyttegjøre seg av vann, plantenæringstoffer (fosfor, nitrogen,kalium) og energi (biogass) som finnes i avløpsvann og «organisk avfall». Denne teknologien er knyttet til et framtidigssamfunn hvor man ved hjelp av små, kunstige menneskeskapte «kretsløp» samler og «resirkulerer» ulike ressurser som hentes i avfallet. 
Det viktige plantenæringsstoffet fosfor kan være et eksempel – som globalt sett er en begrenset «mineralressur»s – og som kan bli mangelvare i et hundreårsperspektiv. Det finnes organisk bundet fosfor i betydelige mengder i organisk avfall og «svartvann» (fra «toalett»et). Ved etablering av kunstige fosfor-kretsløp blir fosfor i «avløpsvann» og avfall samlet, gjenvunnet og foredlet fram til organisk bundet, plantetilgjengelig fosfor. I dag går betydelige mengder fosforressurser til spille gjennom avfalls- og avløpshåndteringer som ikke sørger for at «resirkulering»en av denne ressursen blir gjort plantetilgjengelig, eller rett og slett skylles ut i resipienten.

Kildeseparering

Innen kommunalteknikk kan kildeseparering av avløpsvann, hvor gråvann fra vask og dusj er atskilt fra svartvann (toalett og urinal) være en effektiv teknologisk metode for gjenbruk av næringsstoffene vann, plantenæringsstoffer og energi.
Amara aenea

Utbredelse

Amara aenea finnes i hele Europa og Asia, Afrika, Nord-Amerika. Finnes i Norge.

Utseende

Amara aenea er 6,2-8,8 mm lang. Brystskjoldets bakhjørner er tydelig avsatt, men uten å være markert utstikkende. Sidene er ikke innsvinget og bakhjørnene er like brede som dekkvingenes skuldre, slik at billen får et ovalt utseende. Dekkvingene tredje rille-mellomrom (fra midtlinjen / sømmen) mangler helt børstepunkter, en fordypning med ett stivt oppstående hår. Antennene er mørke, men de første leddene (rotleddene) er med lyse. Beina er ensfarget, lyse, men med en mørkere flekk midt på låret (femora). Ligner Amara communis, men hos den er rillene på dekkvingene svake bakerst mot spissen.

Levevis

Amara aenea tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene og de voksne (imago) lever som plantespisere.
Epirochroa

Utseende

Crossotini er middelsstore, kraftige, brunlige trebukker. Antennene er gjerne noe kortere enn kroppen. Pronotum har en kraftig tann noen bak midten av sidekanten.

Utbredelse

Slekten er utbredt på Madagaskar.
Straumfjorden (Hitra)

Straumfjorden (offisielt navn ), også kalt Straumsfjorden og Strømfjorden, er en fjord nordvest på Hitra i Trøndelag. Fjorden starter ved gården Straum og fortsetter i nordvestlig retning mot øya Helgebostad. Der deler fjorden seg, og skifter samtidig navn. Nord for Helgebustad heter farvannet Hestnessundet og sør for Helgebostad heter fjorden Håvikstraumen.